Христо Радевски
Видяло момчето

chitanka.info

Видяло момчето

как рови прасето

с нослето си из каловете.

И взело тогава

да се подиграва:

— Как мръсни сте вие, свинете!

Но рекло прасето:

— Изтрий си нослето

и после над мене се смей ти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.